વર્ષ 2011 બેચના ડાયરેક્ટ ડીવાયએસપી થયેલા વિજય પટેલને ગત વર્ષે એસપી રેન્કમાં બઢતી મળી હતી. પરંતુ હાલમાં તેઓ ગાંધીનગરમાં એડિશનલ એસપી તરીકે ફરજ બજાવી રહ્યા છે. કેમેસ્ટ્રી સાથે એમએસસી થયેલા વિજય પટેલ મધ્યમ પરિવારમાં અમદાવાદના અમરાઇવાડી વિસ્તારમાં ઉછર્યા છે. વિજય પટેલને નાનપણથી ફોટોગ્રાફીનો શોખ હતો. તેમના પિતાએ વર્ષ 2003માં સાદો કેમેરો ભેટ તરીકે આપ્યો હતો. પરંતુ આ કેમેરાથી તેઓ મોટાભાગે ફેમિલિના ફોટો જ પાડતા હતા. ગ્રેજ્યુએશન પૂર્ણ કર્યા બાદ તેમણે તરત જ જીપીએસસીની પરીક્ષાની આપવાની તૈયારીઓ શરુ કરી હતી. વર્ષ 2006માં પ્રિલિમનરી પરીક્ષા આપી હતી. પરંતુ પરીક્ષા મામલે કોર્ટ કેસ થવાના કારણે 2008માં મેઇન પરીક્ષા લેવાઇ હતી અને 2011માં પરીક્ષા સાતમાં ક્રમે પાસ કરીને ડીવાયએસપી બન્યા હતા.